OpenLLM-France/wikimedia huggingface dataset:
# Gilukhepa

Gilukhipa, Kilu-Hepa en llengua hurrita, o Kirgipaen en egipci de principis del segle xiv aC, va ser una dona noble mitanni. Era la filla de Shuttarna II, rei de Mitanni. Era germana de Tushratta (després rei de Mitanni), Biria-Waza i d'Artaixumara.

## Biografia

Gilukhepa en jeroglífic :
Per raons polítiques, van enviar a Gilukhepa a Egipte per unir-se a Amenofis III en matrimoni. El faraó egipci va fer un número especial d'escarabeus commemoratius amb motiu del seu matrimoni amb Gilukhipa en el seu 10è any regnat (aproximadament entre els anys 1378 al 1376 aC), on va registrar que la princesa va anar acompanyada de 317 dames d'honor, dones del palau reial del rei Mitanni.
A Gilukhipa se la va conèixer com la "Esposa Secundària del Rei", el que vol dir que era una muller secundària de la reina Tiy, Gran Esposa Reial d'Amenofis III.
Vint-i-sis anys després, la seva neboda Tadukhepa també es va convertir en l'esposa d'Amenofis.

## Referències

* ↑ Helck, 2015, p. 1738.
* ↑ Dodson i Hilton, 2004, p. 154.

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Helck, Wolfgang. Urkunden der 18. Dynastie (en alemany). Facsimile Publisher, 2015 (1954).
# Gilsum

Gilsum és una població dels Estats Units a l'estat de Nou Hampshire. Segons el cens del 2000 tenia 777 habitants.

## Demografia

Segons el cens del 2000, Gilsum tenia 777 habitants, 310 habitatges, i 220 famílies. La densitat de població era de 18 habitants per km².
Dels 310 habitatges en un 26,5% hi vivien nens de menys de 18 anys, en un 58,7% hi vivien parelles casades, en un 8,7% dones solteres, i en un 29% no eren unitats familiars. En el 23,9% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,9.
Per edats la població es repartia de la següent manera: un 22,3% tenia menys de 18 anys, un 5% entre 18 i 24, un 30% entre 25 i 44, un 31,9% de 45 a 60 i un 10,8% 65 anys o més.
L'edat mediana era de 41 anys. Per cada 100 dones de 18 o més anys hi havia 104,1 homes.
La renda mediana per habitatge era de 43.359$ i la renda mediana per família de 50.469$. Els homes tenien una renda mediana de 35.150$ mentre que les dones 24.205$. La renda per capita de la població era de 20.955$. Entorn de l'1,9% de les famílies i el 7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gilsum». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Gilsum». American Fact Finder. Oficina del Cens dels Estats Units, 12-01-2010.
# Gasos de xemeneies

Una xemeneia de gasos és un tub vertical de canal o una estructura similar a través del qual passen els gasos de combustió fins a arribar a l'atmosfera. Els gasos de combustió es produeixen quan el carbó, petroli, gas natural, fusta o qualsevol altre combustible es crema en un forn industrial, caldera d'una central elèctrica generadora de vapor, o un altre dispositiu de combustió gran.
La composició d'aquests gasos depèn del que s'està cremant. Però generalment estan constituïts de diòxid de carboni (CO₂) i vapor d'aigua (H₂O), així com nitrogen (N₂) i oxigen (O₂) en excés restant de la ingesta d'aire de combustió. També conté un petit percentatge de contaminants com ara partícules, monòxid de carboni (CO), òxids de nitrogen (NOx) i òxids de sofre (SOx).
Les xemeneies dels gasos de combustió són sovint bastant altes. Poden arribar fins als 400 metres o més. El fet que siguin tan altes és degut al fet que així es poden dispersar els contaminants d'escapament sobre una àrea més gran i amb això reduir la concentració dels contaminants als nivells requerits per la política governamental ambiental i la regulació ambiental.
Els gasos de combustió a dins de la xemeneia són més calents que l'aire de l'exterior, això vol dir que també són més densos. Això fa que la part inferior de la columna de la xemeneia tingui una pressió menor a la pressió atmosfèrica, que és la que hi ha a la part superior de la columna. Aquest fet és la causa que el gas pugi cap amunt.

## Depuració

Hi ha diferents formes de depurar y eliminar els contaminants presents en els gasos de combustió. En les plantes d'energia s'utilitzen els següents processos químics i depuradors:
* Precipitadors electroestàtics o filtres de tela per eliminar partícules sòlides.
* Dessulfuració del gas per capturar al diòxid de sofre (SO2) produït per la crema de combustibles fòssils, en particular el carbó.
* Els òxids de nitrogen es tracten, bé per modificacions en el procés de combustió per evitar la seva formació, o per alta temperatura o reacció catalítica amb amoníac o urea. En qualsevol cas, l'objectiu és produir gas nitrogen, en lloc dels òxids de nitrogen.
Als Estats Units, hi ha un ràpid desplegament de tecnologies per eliminar el mercuri dels gasos de combustió típicament per adsorció en adsorbents o per captura en sòlids inerts, com a part del producte de dessulfuració de gasos de combustió.
Hi ha un nombre de tecnologies provades per a l'eliminació de contaminants emesos per les plantes d'energia que estan disponibles ara. També hi ha investigacions en curs en les tecnologies que eliminin encara més contaminants de l'aire.

## Referències

* ↑ Fossil fuel combustion flue gases Milton R. Beychok, Encyclopedia of Earth, 2012.
* ↑ Sulfur C. Michael Hogan, Encyclopedia of Earth, 2011.
* ↑ Conventional coal-fired power plant Arxivat 2012-03-22 a Wayback Machine. Scroll down to the section entitled "Control of air pollutant emissions".
# Gaspar Aguilar

Gaspar Aguilar (València, 1561 - València, 26 de juliol de 1623) va ser un poeta i dramaturg valencià. La seua obra dramàtica pot inserir-se dins de la manera de Lope de Vega. Va escriure habitualment en castellà, i només de manera ocasional ho va fer en valencià.

## Biografia

Fill d'un passamaner benestant, va ser batejat en l'església de Sant Martí el 14 de gener de 1561. L'any 1588, en contra de la voluntat paterna, es va casar amb Lluïsa Peralta, dona d'extracció humil. A banda de la seua dedicació a la literatura va servir a diversos nobles, entre ells el comte de Sinarcas i vescomte de Xelva i el VII duc de Gandia. Probablement va viure durant un temps a Madrid. Morí a València en la misèria, i va ser enterrat a l'església de Sant Andreu.
Fou un dels promotors de l'Acadèmia dels Nocturns, a la qual va pertànyer amb el nom de Sombra. Per encàrrec del Consell Municipal fou organitzador i cronista de moltes de les festes que es van celebrar a València al tombant dels segles XVI i XVII. L'any 1618 va organitzar un certamen literari en lloança del sant Tomàs de Villanueva, i l'any 1622 un altre en honor de la Immaculada Concepció.

## Obra

Llista no exhaustiva

### Poesia
#### En castellà

* Rimas humanas y divinas, compilades ben entrat el s. XVII pel comte de Cocentaina, contenen la part més important de la seua producció lírica, per exemple, La fábula de Endimión y la Luna (poema epitalàmic en quintillas) i el cèlebre sonet a sant Vicent Ferrer
* Epitalamio en cuatro lenguas al casamiento de madona Francisquicia
* Trovas divinas y humanas enderezadas a la duquesa de Cocentaina
* Vexamen bilingüe, escrit en ocasió de les festes de beatificació de l'arquebisbe Tomás de Villanueva.
* Expulsión de los moros de España por el rey don Felipe III (1610)

#### En valencià

* Sonet d'elogi a l'obra d'Onofre Bartomeu Ginard sobre els furs de València (1608)
* Vexamen bilingüe, escrit en ocasió de les festes de beatificació de l'arquebisbe Tomás de Villanueva.

### Teatre
#### Religiós

* Fiestas que la insigne ciudad de Valencia ha hecho por la beatificación del santo fray Luis Bertrán, y una comedia del santo y el certamen poético que tuvo en el convento de Predicadores (1608)
* El caballero del sacramento

#### Històric

* La gitana melancólica (1608)
* Los amantes de Cartago (1614)

#### Costumista

* La venganza honrosa (1615)
* El mercader amante (1616)
* La fuerza del interés (1616)
* La suerte sin esperanza

### Altres

* Fiestas nupciales de la ciudad y reyno de Valencia al felicísimo casamiento del señor rey Felipe III con la señora reyna Margarita (1599)

## Referències

* 1 2 González Mas 1985: pàg. 91

## Bibliografia

* «Gaspar Aguilar». Gran Enciclopèdia Catalana. Barcelona: Grup Enciclopèdia Catalana.
* González Mas, Ezequiel. «III». A: Historia de la literatura española. castellà. La Editorial, UPR, 1975. ISBN 0847731286, 9780847731282.
* (castellà) Enciclopedia de la Comunidad Valenciana. Editorial Prensa Valenciana. València, 2005. ISBN 84-87502-56-3
# Giorgio Almirante

Giorgio Almirante (Salsomaggiore Terme, 1914 - Roma, 1988) va ser un polític italià d'extrema dreta, fundador i líder del Moviment Social Italià.
Va estudiar amb Giovanni Gentile, un prominent filòsof prefeixista. Es va llicenciar en literatura el 1937. Va ser un dels signats del Manifest de la Raça de 1938.
Almirante va ajudar a organitzar la República Social Italiana (o República de Salo) essent cap de gabinet del ministeri de cultura.
A partir de 1969 es va mostrar com a moderat eliminant els símbols feixistes i acceptant la democràcia parlamentària però sense condemnar l'època feixista.
Es va beneficiar de les acusacions delictives tres vegades gràcies a la seva immunitat parlamentària.

## Referències

* 1 2 Sidera, Alba. Feixisme persistent : radiografia de la Itàlia de Matteo Salvini. Barcelona: Saldonar, febrer del 2020. ISBN 978-84-17611-30-9.

## Enllaços externs

* Biografia i foto de Giorgio Almirante Arxivat 2006-06-05 a Wayback Machine. (italià)
# Gerbillus famulus

Gerbillus famulus és una espècie de mamífer rosegador de la família dels múrids. És endèmic del sud-oest del Iemen. Els seus hàbitats naturals són els vessants dels turons amb eufòrbies, encara que també se n'han trobat exemplars a camps en guaret. De vegades s'apropia dels caus d'altres espècies. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Stuart, S. N. Gerbillus famulus. UICN 2008. Llista Vermella d'espècies amenaçades de la UICN, edició 2008, consultada el 21 juliol 2017.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Gerbillus brockmani

Gerbillus brockmani és una espècie de mamífer rosegador de la família dels múrids. És endèmic del nord de Somàlia. No se sap gaire cosa sobre el seu hàbitat i la seva història natural. Es desconeix si hi ha cap amenaça significativa per a la supervivència d'aquesta espècie.
L'espècie fou anomenada en honor del zoòleg britànic Ralph Evelyn Drake-Brockman.

## Referències

* ↑ Granjon, L. Gerbillus brockmani. UICN 2008. Llista Vermella d'espècies amenaçades de la UICN, edició 2008, consultada el 23 juliol 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 57. ISBN 978-0801893049.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Gerbillus cosensi

Gerbillus cosensi és una espècie de mamífer rosegador de la família dels múrids. Viu al nord-oest de Kenya i el nord-est d'Uganda, particularment al voltant del llac Turkana. El seu hàbitat natural són els semideserts. Es creu que no hi ha cap amenaça significativa per a la supervivència d'aquesta espècie, tot i que el seu medi s'està degradant.
L'espècie fou anomenada en honor del militar G. P. L. Cosens.

## Ecoregió

L'hàbitat de G. cosensi està inclòs en l'ecoregió Boscs septentrionals d'arbusts i matolls d'Acacia-Commiphora.

## Referències

* ↑ Gerrie, R.; Kennerley, R. Gerbillus cosensis. UICN 2008. Llista Vermella d'espècies amenaçades de la UICN, edició 2008, consultada el 11 agost 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 87. ISBN 978-0801893049.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Gaztelugatxe

Gaztelugatxe és un illot al mar Cantàbric, a Biscaia, convertit en península per un camí artificial que l'uneix a la costa.
Al cim hi ha l'ermita de Gaztelugatxeko Doniene (Sant Joan de Gaztelugatxe en euskera) que data del segle x, dedicada al cap de sant Joan Baptista, i centre de devoció dels pescadors de la veïna vila de Bermeo. El 1053 s'esmenta la donació de l'ermita al monestir aragonès de Sant Joan de la Penya, del que va dependre molt de temps.
«...ego Enneco Lopiz et uxor mea
Tota Ortiz de nostra bona voluntate
tibi domino Zianno Sancti Johannis
monaco. Damus deo et
Sancto Johanni pro animabus
nostris in loco quod dicitur Sancti
Johannis de Castiello id est in territorio
de Bakio et afia parte de
Bermeio ut posideant et habeant
eum iIIi seniores Sancti Johannis
cum tota sua hereditate».
En documents posteriors, de l'any 1162, en castellà antic, l'ermita apareix com a Sanctus lohannes de Penna (Sant Joan de la Penya), en donació a l'Orde Premonstratense per part del comte López de Nájera i de Biscaia.
«... Quapropter ego comes lupus naiarensis atque bizcayensis (...) dono et concedo omnipotenti deo et tibi patri sancio abbati atque successoribus tuis et ordini premonstratensis monasterii unum monasterium meum propium in bizchaya que uocatur sanctus iohannes de penna et est situm secus litus maris in territorio quod uocatur baquio, ut sit abbatia propria sub regula beati augustini et premonstratensis monasterii...»
Durant el regnat d'Alfons XI de Castella, Joan Manuel de Castella i el seu cunyat Joan III Nunyez de Lara es van revoltar, i el darrer fou assetjat a San Juan de Gaztelugatxe en 1334.
El 1978 l'ermita va patir un incendi intencionat però es va reconstruir un parell d'anys més tard. Actualment és una atracció turística important.
L'illot, el tram de costa davant del qual es troba i l'illot veí d'Aketx han estat declarats biòtop protegit.

## Referències

* ↑ «Traductor euskera» (en castellà). [Consulta: 9 juliol 2023].
* ↑ «Gaztelugatxe». Ajuntament de Bermeo. [Consulta: 14 agost 2019].
* ↑ Gurutze de Arregui: «Santuario de San Juan de Gaztelugatxe». Dpto. Etnografía Instituto Labayru. Bilbao
* ↑ «San Juan de Gaztelugatxe». Bermeoko Udala. [Consulta: 28 desembre 2019].
* ↑ «Gaztelugatxeko Donieneko biotopo babestua». Eusko Jaurlaritza. [Consulta: 13 agost 2019].
# Dübendorf

Dübendorf és un municipi del districte d'Uster (cantó de Zúric, Suïssa).

## Persones il·lustres

* Wilhelm Meyer-Lübke (1861-1936), lingüista, romanista i catalanòfil.
* Max Hürzeler (1954-), ciclista.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].

## Vegeu també

* Empa
# Düdingen

Düdingen (en francès Guin) és un municipi suís del cantó de Friburg, situat al districte de la Singine. Limita al nord amb els municipis de Barberêche, Gurmels i Kleinbösingen, a l'est amb Bösingen i Schmitten, al sud amb Tafers, i a l'oest amb Granges-Paccot, Friburg i La Sonnaz.
El municipi està format per les localitats de Balliswil, Bäriswil bei Tafers, Bundtels, Chastels, Galmis bei Düdingen, Garmiswil, Heitiwil, Jetschwil, Luggiwil, Mariahilf, Ottisberg, Räsch, Sankt Wolfgang, Schiffenen, Uebewil i Wittenbach.
És un dels municipis amb majoria de població de parla alemanya dins el cantó de Friburg, de parla majoritària francesa.

## Població

La següent gràfica mostra l'evolució de la població de Düdingen entre 1850 i 2008 :

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ «Evoluction de la population des communes 1850-2000». Office fédéral de la statistique. [Consulta: 13 gener 2009].

## Enllaços externs

* Web oficial del municipi de Düdingen
* Düdingen en Alemany, Francès o Italià al Diccionari històric de Suïssa.
# Domingos Rafael Merino Mexuto

Domingos Rafael Merino Mexuto (la Corunya, 21 de juny de 1939 - la Corunya, 31 de gener de 2018) va ser el primer batlle que va tenir la ciutat de La Corunya després de l'aprovació de la Constitució de 1978. També va ser diputat en el Parlament de Galícia en diverses legislatures.
Va néixer a La Corunya el 21 de juny de 1939. En els anys 70 va començar la seva carrera política en el PSG, encapçalant la llista d'Unitat Gallega per a les eleccions municipals del 3 d'abril de 1979 a La Corunya. Unitat Gallega va obtenir 5 regidors, un menys que el PSdeG-PSOE, però va sortir elegit a canvi del suport de UG als candidats socialistes a Vigo i Ferrol.
Es va mantenir en aquest càrrec fins al març de 1981, deixant-lo després d'una moció de censura que va posar la batllia en mans d'UCD. Després de la integració de UG en el BNG va abandonar el 1983 el PSG, liderant l'escissió que el 1984 es va fusionar amb Esquerda Galega en el PSG-EG. Va arribar a ser-ne secretari general i diputat en el Parlament Gallec durant la tercera legislatura (des de l'octubre de 1991.
A principis dels 90 es va impulsar, en part des del PSG-EG, una nova formació també amb el nom de Unidade Galega (Unitat Gallega), però després dels mals resultats en les eleccions generals i autonòmiques de 1993 en Merino es va integrar amb aquesta formació en el BNG. Per aquest partit va tornar a ser diputat en el Parlament Gallec durant la cinquena i sisena legislatura.
# Duramàter

La duramàter és la més exterior de les tres capes meníngies que envolten el sistema nerviós central: l'encèfal i la medul·la espinal. El nom de duramàter deriva del llatí "mare dura", una traducció prestada de l'àrab أم الدماغ الصفيقة (umm al-dimāgh aṣ-ṣafīqah), literalment mare gruixuda del cervell, la matriu del cervell. També es coneix amb el terme paquimeninge.
Deriva de la mesoderma. Les altres dues capes meníngies són l'aracnoide (amb qui contacta per dins) i la piamàter.

## Referències

* 1 2 «medterms.com». Arxivat de l'original el 2013-12-30. [Consulta: 31 març 2013].
* ↑ D. Harper - ety
# Sisters

«Sisters o The Sisters» té aquests significats:
* Toponímia: Sisters (Oregon), localitat estatunidenca
* Cinema:
** The Sisters (pel·lícula de 1938), pel·lícula estatunidenca dirigida per Anatole Litvak, amb Bette Davis i Errol Flynn
** Sisters (pel·lícula de 1973), pel·lícula estatunidenca dirigida per Brian De Palma
** The Sisters (pel·lícula de 2005), pel·lícula estatunidenca dirigida per Arthur Allan Seidelman, amb Maria Bello, Chris O'Donnell i Mary Stuart Masterson
** Sisters (pel·lícula de 2006), pel·lícula estatunidenca dirigida per Douglas Buck, amb Stephen Rea i Chloë Sevigny
* Televisió: Sisters (sèrie), sèrie estatunidenca de televisió de 1991
Viccionari
# Avernes-sous-Exmes

Avernes-sous-Exmes és un municipi francès situat al departament de l'Orne i a la regió de Normandia. L'any 2007 tenia 70 habitants.

## Demografia
### Població

El 2007 la població de fet d'Avernes-sous-Exmes era de 70 persones. Hi havia 32 famílies de les quals 8 eren unipersonals (8 dones vivint soles i 8 dones vivint soles), 16 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 61 habitatges, 35 eren l'habitatge principal de la família, 18 eren segones residències i 8 estaven desocupats. Tots els 61 habitatges eren cases. Dels 35 habitatges principals, 28 estaven ocupats pels seus propietaris, 6 estaven llogats i ocupats pels llogaters i 1 estava cedit a títol gratuït; 2 tenien tres cambres, 9 en tenien quatre i 24 en tenien cinc o més. 33 habitatges disposaven pel capbaix d'una plaça de pàrquing. A 16 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Avernes-sous-Exmes el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 1 |
| 0 | 80 a 84 | 0 |
| 1 | 75 a 79 | 0 |
| 3 | 70 a 74 | 2 |
| 4 | 65 a 69 | 1 |
| 1 | 60 a 64 | 0 |
| 2 | 55 a 59 | 5 |
| 6 | 50 a 54 | 6 |
| 5 | 45 a 49 | 4 |
| 3 | 40 a 44 | 1 |
| 3 | 35 a 39 | 1 |
| 5 | 30 a 34 | 2 |
| 2 | 25 a 29 | 5 |
| 1 | 20 a 24 | 2 |
| 1 | 15 a 19 | 2 |
| 2 | 10 a 14 | 1 |
| 1 | 5 a 9 | 1 |
| 0 | 0 a 4 | 2 |

## Economia

El 2007 la població en edat de treballar era de 51 persones, 28 eren actives i 23 eren inactives. Les 28 persones actives estaven ocupades(16 homes i 12 dones).. De les 23 persones inactives 15 estaven jubilades i 8 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'únic servei als particulars que hi havia el 2009 era un paleta.
L'any 2000 a Avernes-sous-Exmes hi havia 11 explotacions agrícoles que ocupaven un total de 268 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques d'Avernes-sous-Exmes a l'INSEE.
* Évolution et structure de la population Fitxa amb el detall de dades d'Avernes-sous-Exmes a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Lluís G. Pinyol i Agulló

Lluís Gonzaga Pinyol i Agulló († 1936) fou un advocat i polític català. Treballà com a registrador de la propietat a Tremp. Fou elegit diputat per la província de Lleida per la Lliga Catalana a les eleccions generals espanyoles de 1933 i pel Front Català d'Ordre a les eleccions generals espanyoles de 1936, on no destacà en cap intervenció. Fou assassinat per elements revolucionaris el 1936.

## Referències

* Biografies de parlamentaris catalans Arxivat 2018-08-20 a Wayback Machine.
* Fitxa del Congrés dels Diputats (castellà)
* De 1936 a 1975: estudis sobre la Guerra Civil i el franquisme, Albert Manent, Ed. Publicacions de l'Abadia de Montserrat (1991)
# Lomovtsev

Lomovtsev (en rus: Ломовцев) és un poble (un khútor) de l'óblast de Rostov, a Rússia, segons el cens rus del 2010 tenia 45 habitants. Pertany al districte de Tsimliansk.

## Referències

* ↑ «Цимлянское море. Очерк об исчезнувшей Цимлянской станице. | Вольная Станица». Arxivat de l'original el 2016-03-04. [Consulta: 6 novembre 2015].